# November for de minste i barnehagen

Denne måneden skal de minste ha sitt eget tema, nemlig **FARGER!**

I barnehagen skal vi “ta utgangspunkt i barnas erfaringer, interesser, synspunkter og initiativ i barnehagens daglige arbeid og ved valg og gjennomføring av temaer og prosjekter” (*Rammeplan for barnehagens innhold og oppgaver, s. 43*).

1 og 2 åringene våre er for tiden glade i maling, spesielt når de har fått utfolde seg med hele kroppen. Vi har tatt utgangspunkt i barnas egen interesse når vi derfor har valgt å gi de minste sitt eget tema denne måneden.

Vi skal inkludere nye sanger i samlingsstundene våre, sanger som hører til årstid og tema.

1- 2 åringene våre skal denne måneden utforske farger gjennom blant annet å male med hele kroppen, leke med farger, sortere forskjellige farger og ha fargerike samlingsstunder. Vi bruker farger som utgangspunkt for å støtte språkutviklingen til barn.

Bruk av visuelle hjelpemidler for å skape interesse for- og glede av læring er utrolig viktig for de aller minste i barnehagen (*Rammeplan, Kommunikasjon, språk og tekst*).

**Sanger for november**

**Høstsang**

Melodi: Bjørnen sover/ Gubben Noa

Høsten kommer,

adjø da sommer.

Takk for sol og lys!

Hør nå tuter vinden,

stryker deg om kinnet!

Det er høst nå,

det er høst nå

Høsten den er fin.

**Når du går ut om vinteren**

Melodi: Lille postbud min due

Når du går ut om vinter'n må du ta på deg tøy

Ellers fryser du veldig og det er ikke gøy

Først så tar du på genser, Tykke sokker er bra

Og en varm strømpebukse under dressen må du ha

Og når dressen er tatt på er det støvla sin tur

Og så votter og lue og et skjerf hvis du er lur

**Se min kjole**

Våre kjoler er i alle farger

Grønn, blå, rød, hvit, sort og mange flere

Men hør nå bare, hva jeg vil fortelle,

Grønn, blå, rød, hvit, sort og mange flere

Se min kjole, den er grønn som gresset,

Alt hva jeg eier, det er grønt som den

Det er fordi jeg elsker alt det grønne,

Og fordi en jeger er min venn

Osv.

**Fargesang**

Melodi: Deilig er den himmel blå

Grønn e eplet, gul e sol

Havet det e blått her nord

Rød e flammen, brun e stammen

Svart e flua oppå lua

Lilla blomst i bakken står

Rosa sløyfe dukka får